CELEX: 32019D1031(01)
Language: bg
Date: 2019-10-24 00:00:00
Title: Решение на Съвета от 24 октомври 2019 година относно назначаването на заместник изпълнителен директор на Европол2019/C 370/02

31.10.2019   
               
               
                  BG
               
               
                  Официален вестник на Европейския съюз
               
               
                  C 370/4
               
            
         РЕШЕНИЕ НА СЪВЕТА
         от 24 октомври 2019 година
         относно назначаването на заместник изпълнителен директор на Европол
         (2019/C 370/02)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Регламент (ЕС) 2016/794 на Европейския парламент и на Съвета от 11 май 2016 г. относно Агенцията на Европейския съюз за сътрудничество в областта на правоприлагането (Европол) и за замяна и отмяна на решения 2009/371/ПВР, 2009/934/ПВР, 2009/935/ПВР, 2009/936/ПВР и 2009/968/ПВР на Съвета (1), и по-специално членове 54 и 55 от него,
         като действа в качеството на орган с правомощия да назначава изпълнителния директор и заместник изпълнителните директори на Европол,
         като има предвид, че:
         
                     (1)
                  
                  
                     Мандатът на един от настоящите заместник изпълнителни директори на Европол изтича на 31 октомври 2019 г. Поради това е необходимо да се назначи нов заместник изпълнителен директор на Европол.
                  
               
                     (2)
                  
                  
                     С решението на управителния съвет на Европол от 1 май 2017 г. се въвеждат правилата за подбор, удължаване на мандата и отстраняване от длъжност на изпълнителния директор и на заместник изпълнителните директори на Европол.
                  
               
                     (3)
                  
                  
                     Една от длъжностите за заместник изпълнителен директор на Европол се счита за свободна от 31 януари 2019 г., което е девет месеца преди края на мандата на настоящия заместник изпълнителен директор на Европол, в съответствие с член 3, параграф 1, буква а) от решението на управителния съвет на Европол от 1 май 2017 г. Обява за свободно място за поста заместник изпълнителен директор на Европол беше публикувана в Официален вестник на Европейския съюз на 23 януари 2019 г. (2)
                     
                  
               
                     (4)
                  
                  
                     В съответствие с член 54, параграф 2 от Регламент (ЕС) 2016/794 комисията за подбор, създадена от управителния съвет („комисията за подбор“), състави списък с кандидати. На 8 май 2019 г. комисията за подбор представи надлежно мотивиран доклад.
                  
               
                     (5)
                  
                  
                     Въз основа на доклада на комисията за подбор и в съответствие с Регламент (ЕС) 2016/794 и решението на управителния съвет от 1 май 2017 г., управителният съвет представи на 23 май 2019 г. мотивирано становище относно назначаването на заместник изпълнителен директор на Европол, в което предложи на Съвета списък с трима подходящи за поста кандидати.
                  
               
                     (6)
                  
                  
                     На 18 юли 2019 г. Съветът избра г-н Jürgen EBNER за следващия заместник изпълнителен директор на Европол и уведоми компетентната комисия на Европейския парламент относно избора му за целите на член 54, параграф 2, четвърта алинея от Регламент (ЕС) 2016/794.
                  
               
                     (7)
                  
                  
                     На 5 септември 2019 г. избраният кандидат се яви пред Комисията по граждански свободи, правосъдие и вътрешни работи на Европейския парламент (комисията „LIBE“) и с писмо от 18 октомври 2019 г. Съветът беше информиран за становището, прието от комисията „LIBE“ в съответствие с член 54, параграф 2, четвърта алинея от Регламент (ЕС) 2016/794,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-н Jürgen EBNER се назначава за заместник изпълнителен директор на Европол за периода от 1 ноември 2019 г. до 31 октомври 2023 г. със степен AD 14.
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 24 октомври 2019 година.
            
               
                  За Съвета
               
               
                  Председател
               
               Aino-Kaisa PEKONEN
            
         
         
            (1)  ОВ L 135, 24.5.2016 г., стр. 53.
         
            (2)  ОВ C 28 A, 23.1.2019 г., стр. 1.